				|

		52013PC0650

			Proposta għal REGOLAMENT TAL-KUNSILL dwar id-distribuzzjoni tal-opportunitajiet tas-sajd skont il-Protokoll bejn l-Unjoni Ewropea u r-Renju tal-Marokk li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-sajd fis-seħħ bejn iż-żewġ partijiet /* COM/2013/0650 final - 2013/0317 (NLE) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Abbażi
tal-awtorizzazzjoni mogħtija lilha mill-Kunsill[1], il-Kummissjoni Ewropea
fetħet in-negozjati mar-Renju tal-Marokk bil-ħsieb li
jiġġedded il-Protokoll tal-Ftehim ta’ Sħubija dwar is-settur tas-sajd
li hemm bejn il-Komunità Ewropea u r-Renju tal-Marokk. Wara dawn in-negozjati,
ingħata bidu għal-abbozz ta' Protokoll ġdid min-negozjaturi
fl-24 ta' Lulju 2013. Il-Protokoll il-ġdid ikopri perjodu
ta' 4 snin li jibda mid-dħul fis-seħħ tiegħu.
L-għan
ewlieni tal-Protokoll għall-Ftehim huwa li joffri opportunitajiet tas-sajd
lill-bastimenti tal-Unjoni Ewropea fl-ibħra tar-Renju tal-Marokk fi
ħdan il-limiti tal-fdalijiet disponibbli. Il-Kummissjoni bbażat lilha
nfisha, fost oħrajn, fuq ir-riżultati ta' evalwazzjoni ex-post
imwettqa mill-esperti esterni.
L-għan
ġenerali huwa li tissaħħaħ il-kooperazzjoni bejn l-Unjoni
Ewropea u r-Renju tal-Marokk favur l-istabbiliment ta’ qafas ta’ sħubija
għall-iżvilupp ta’ politika tas-sajd sostenibbli u l-isfruttar responsabbli
tar-riżorsi tas-sajd fiż-żoni tas-sajd Marokkini, fl-interess
taż-żewġ partijiet.
B’mod partikolari,
il-Protokoll jipprevedi opportunitajiet tas-sajd fil-kategoriji li ġejjin:
–
Sajd pelaġiku fuq skala żgħira
fit-Tramuntana: 20 bastiment bit-tartarun,
–
Sajd fuq skala żgħira fit-Tramuntana: 35
bastiment tas-sajd bil-konzijiet tal-qiegħ,
–
Sajd fuq skala żgħira fin-Nofsinhar: 10
bastimenti, bix-xlief u bil-qasab,
–
Sajd tal-qiegħ (demersali): 16-il bastiment
bil-konzijiet tal-qiegħ u xbieki tat-tkarkir tal-qiegħ,
–
Sajd għat-tonn: 27 bastiment tas-sajd
bil-qasab
–
Sajd pelaġiku industrijali: 80 000 tunnellata
qabdiet, 18-il bastiment
Għandu jiġi ddefinit il-metodu
għad-distribuzzjoni tal-opportunitajiet tas-sajd fost l-Istati Membri.
Abbażi ta’ dan, il-Kummissjoni qed
tipproponi li l-Kunsill jadotta dan ir-Regolament.
2.           RIŻULTATI TA’
KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT
Il-partijiet interessati ġew ikkonsultati
fil-qafas tal-evalwazzjoni tal-Protokoll 2007-2011. Ġew ikkonsultati
wkoll l-esperti mill-Istati Membri waqt laqgħat tekniċi. Dawn
il-konsultazzjonijiet ikkonkludew li jkun ta’ benefiċċju li
jinżamm protokoll tas-sajd mar-Renju tal-Marokk.
3.           L-ELEMENTI LEGALI
TAL-PROPOSTA
Din
il-proċedura nbdiet b’mod parallel mal-proċeduri marbutin
mad-Deċiżjoni tal-Kunsill dwar il-firma tal-Protokoll, kif ukoll
mad-Deċiżjoni tal-Kunsill rigward il-konklużjoni tal-Protokoll
innifsu.
2013/0317 (NLE)
Proposta għal
REGOLAMENT TAL-KUNSILL
dwar id-distribuzzjoni tal-opportunitajiet
tas-sajd skont il-Protokoll bejn l-Unjoni Ewropea u r-Renju tal-Marokk li
jistabbilixxi l-opportunitajiet tas-sajd u l-kontribuzzjoni finanzjarja
previsti fil-Ftehim ta’ Sħubija dwar is-sajd fis-seħħ bejn
iż-żewġ partijiet
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari il-paragrafu 3
tal-Artikolu 43 tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Fit-22 ta’ Mejju 2006,
il-Kunsill adotta r-Regolament (KE) Nru 764/2006 dwar il-konklużjoni
tal-Ftehim ta’ Assoċjazzjoni fis-settur tas-sajd bejn il-Komunità Ewropea
u r-Renju tal-Marokk[2].
(2)       Fit-28 ta' Frar 2007,
il-Komunità Ewropea u r-Renju tal-Marokk innotifikaw lil xulxin dwar it-twettiq
tal-proċeduri meħtieġa għad-dħul fis-seħħ
tal-Ftehim ta' Sħubija bejn il-Komunità Ewropea u r-Renju tal-Marokk[3].
(3)       Fl-24 ta’ Lulju 2013
ingħata bidu għal-protokoll ġdid għall-ftehim ta’
sħubija (minn issa ’l quddiem imsejjaħ “il-protokoll il-ġdid”).
Dan il-Protokoll il-ġdid jagħti opportunitajiet tas-sajd
lill-bastimenti tal-Unjoni fl-ilmijiet li fihom ir-Renju tal-Marokk
jeżerċita l-ġuriżdizzjoni tiegħu fir-rigward tas-sajd.
(4)       Fil-[…], il-Kunsill adotta
d-Deċiżjoni Nru .../2013/UE[4]
dwar l-iffirmar tal-Protokoll il-ġdid.
(5)       Il-mod li bih issir
id-distribuzzjoni tal-opportunitajiet tas-sajd fost l-Istati Membri għandu
jiġi ddefinit għall-perjodu ta’ applikazzjoni tal-Protokoll
il-ġdid.
(6)       F'konformità mal-paragrafu 1,
tal-Artikolu 10 tar-Regolament tal-Kunsill (KE) Nru 1006/2008
tad-29 ta’ Settembru 2008 dwar l-awtorizzazzjonijiet
għall-attivitajiet tas-sajd tal-bastimenti tas-sajd tal-Komunità barra
mill-ilmijiet tal-Komunità u l-aċċess ta’ bastimenti ta’ pajjiżi
terzi għall-ilmijiet tal-Komunità[5],
f’każ li l-opportunitajiet tas-sajd allokati lill-Unjoni skont
il-Protokoll il-ġdid ma jkunux qed jintużaw għal kollox,
il-Kummissjoni għandha tinforma lill-Istati Membri kkonċernati dwar
dan. F’każ li ma tintbagħatx risposta, fi żmien li għandu
jiġi ffissat mill-Kunsill, dan għandu jitqies bħala konferma li
l-bastimenti tal-Istat Membru kkonċernat mhux qed jagħmlu użu
sħiħ mill-opportunitajiet tagħhom tas-sajd matul il-perjodu
kkunsidrat. Dik l-iskadenza għandha għalhekk tiġi stabbilita
mill-Kunsill.
(7)       Dan ir-Regolament għandu
japplika mill-applikazzjoni tal-Protokoll il-ġdid.
ADOTTA DAN IR-REGOLAMENT:
Artikolu 1
1.           L-opportunitajiet tas-sajd
stabbiliti fil-Protokoll miftiehem bejn l-Unjoni Ewropea u r-Renju tal-Marokk
li jistabbilixxi l-opportunitajiet tas-sajd u l-kontribuzzjoni finanzjarja
previsti fil-Ftehim ta’ Sħubija dwar is-sajd fis-seħħ bejn
iż-żewġ partijiet (minn hawn ’il quddiem imsejjaħ
“il-Protokoll”) għandhom jitqassmu fost l-Istati Membri kif ġej:
 Kategorija ta’ sajd || Tip ta' bastiment || Stat Membru || Liċenzji jew kwota
 Sajd pelaġiku fuq skala żgħira fit-Tramuntana || Bastimenti bit-tartarun < 100 TG || Spanja, || 20
 Sajd fuq skala żgħira fit-Tramuntana || bastimenti tas-sajd bil-konzijiet tal-qiegħ, < 40 TG || Spanja, ||
   || Il-Portugall ||
   || bastimenti tas-sajd bil-konzijiet tal-qiegħ, > 40 TG < 150 TG || Il-Portugall || 3
 Sajd fuq skala żgħira fin-Nofsinhar || Xlief u qasab < 80 TG || Spanja, || 10
 Sajd tal-qiegħ (demersali) || bastimenti tas-sajd bil-konzijiet tal-qiegħ || Spanja, ||
   || Il-Portugall ||
   || bastimenti tat-tkarkir || Spanja, ||
   || L-Italja ||
 Sajd għat-tonn || bil-qasab || Spanja, || 23
   || Franza || 4
 Pelaġiku industrijali || 80 000 tunnellata kull sena. b'massimu ta' 10 000 tunellata kull xahar għall-flotta sħiħa, ħlief għax-xhur minn Awissu sa Ottubru fejn il-limitu ta' kull xahar tal-qabidet jiġi miżjud għal 15 000-il tunnellata   Distribuzzjoni tal-bastimenti li huma awtorizzati għas-sajd 10 bastimenti b'tunnellaġġ superjuri għal 3000 TG 3 bastimenti b'tunnellaġġ bejn il-150 u t-3000 TG 5 bastimenti b'tunnellaġġ inferjuri għal 150 TG || Il-Ġermanja ||  t
   || Il-Litwanja ||  t
   || Il-Latvja ||  t
   || Il-Pajjiżi l-Baxxi ||  t
   || L-Irlanda, ||  t
   || Il-Polonja ||  t
   || Ir-Renju Unit ||  t
   || Spanja, ||  t
   || Il-Portugall || t
   || Franza ||  t
2.           Ir-Regolament (KE)
Nru 1006/2008 japplika mingħajr preġudizzju għall-Ftehim
ta’ Sħubija fis-settur tas-sajd bejn il-Komunità Ewropea u r-Renju
tal-Marokk.
3.           Jekk it-talbiet
għall-awtorizzazzjoni tas-sajd mill-Istati Membri msemmija
fil-paragrafu 1 ma jkoprux l-opportunitajiet kollha tas-sajd stabbiliti
fil-Protokoll, il-Kummissjoni tqis it-talbiet għall-awtorizzazzjoni
tas-sajd magħmula minn kwalunkwe Stat Membru ieħor skont
l-Artikolu 10 tar-Regolament (KE) Nru 1006/2008.
4.           L-iskadenza sa meta l-Istati
Membri għandhom jikkonfermaw li mhumiex qed jużaw għal kollox
l-opportunitajiet tas-sajd li jkunu ngħatawlhom skont il-Ftehim, kif
imsemmi fil-paragrafu 1 tal-Artikolu 10 tar-Regolament (KE)
Nru 1006/2008, għandha tkun ta' għaxart ijiem tax-xogħol
minn meta l-Kummissjoni tgħarrafhom li l-opportunitajiet tas-sajd mhumiex
qed jintużaw kollha.
Artikolu 2
Dan ir-Regolament għandu jidħol
fis-seħħ l-għada tal-pubblikazzjoni tiegħu f’Il-Ġurnal
Uffiċjali tal-Unjoni Ewropea.
Għandu japplika mid-data tad-dħul
fis-seħħ tal-Protokoll.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               Deċiżjoni tal-Kunsill Nru 6486/1/11 REV 1 tat-18 ta' Frar 2011
[2]               Regolament tal-Kunsill Nru 764/2006
tat-22 ta’ Mejju 2006, ĠU L 141 29/05/2006, p. 1.
[3]               ĠU L 78 tas-17/03/2007, p.31
[4]               ĠU C ...*
[5]               ĠU L 286 tad-29.10.2008, p. 33.


Avviż Legali Importanti

|

52009PC0505

Proposta għal regolament tal-Kunsill li jemenda r-Regolament (KE) Nru 754/2009 li jeskludi ċerti gruppi ta’ bastimenti mir-reġim tal-isforz tas-sajd stabbilit fil-Kapitolu III tar-Regolament (KE) Nru 1342/2008  /* KUMM/2009/0505 finali */

	[pic] | KUMMISSJONI TAL-KOMUNITAJIET EWROPEJ |Brussel 23.9.2009KUMM(2009) 505 finaliProposta għalREGOLAMENT TAL-KUNSILLli jemenda r-Regolament (KE) Nru 754/2009 li jeskludi ċerti gruppi ta’ bastimenti mir-reġim tal-isforz tas-sajd stabbilit fil-Kapitolu III tar-Regolament (KE) Nru 1342/2008MEMORANDUM TA’ SPJEGAZZJONISkont l-Artikolu 11(2) tar-Regolament (KE) Nru 1342/2008 li jistabbilixxi pjan għal perjodu fit-tul għall-istokkijiet tal-merluzz u għas-sajd li jisfrutta dawk l-istokkijiet u li jħassar ir-Regolament (KE) Nru 423/2004, il-Kunsill jista', filwaqt li jaġixxi fuq proposta tal-Kummissjoni u abbażi tal-informazzjoni mogħtija mill-Istati Membri u tal-parir tal-STECF, jeskludi ċerti gruppi ta' bastimenti mill-applikazzjoni tar-reġim tal-isforz, bil-kundizzjoni li tkun disponibbli dejta xierqa dwar qabdiet u rimi ta' merluzz mill-bastimenti involuti, li l-persentaġġ ta' qabdiet ta' merluzz ma jaqbiżx 1.5 % tal-qabdiet totali għall kull grupp ta' bastimenti u li l-inklużjoni tal-grupp fir-reġim tal-isforz tkun tikkostitwixxi piż amministrattiv sproporzjonat għall-impatt ġenerali tiegħu fuq l-istokkijiet ta' merluzz. Wara l-esklużjoni tal-gruppi ta’ bastimenti mill-Iżvezja u Spanja, kif deċiż mill-Kunsill fis-27 ta’ Lulju 2009 (ir-Regolament (KE) Nru 754/2009), l-STECF ivvalutat talbiet oħra minn Franza, il-Ġermanja, il-Polonja u r-Renju Unit.Abbażi tal-parir mill-STECF, l-informazzjoni mogħtija mill-Ġermanja u mill-Polonja fir-rigward tal-pollakkju, minn Spanja għas-sajd għall-marlozz u minn Franza fir-rigward tal-ispeċijiet tal-fond u tal-petriċi, turi biżżejjed li l-qabdiet ta’ merluzz, inkluż ir-rimi mill-gruppi ta' bastimenti, huma konformi mal-kundizzjonijiet tal-Artikolu 11(2) tar-Regolament (KE) Nru 1342/2008, u għalhekk jistgħu jkunu esklużi mir-reġim tal-isforz, bil-kundizzjoni li dawk it-tipi ta' sajd jibqgħu għaddejjin l-aktar f’fond aktar ’l isfel mill-medda li fiha jinsab il-merluzz, jiġifieri ta’ 300 metru. Għar-rikjesti kollha l-oħra, l-informazzjoni mogħtija tqieset bħala insuffiċjenti sabiex tkun stabbilita l-konformità ma' dawk il-kundizzjonijiet.Din il-proposta għandha l-għan teskludi l-gruppi ta' bastimenti mill-applikazzjoni tal-Kapitolu III tar-Regolament (KE) Nru 1342/2008.Il-Kunsill huwa mitlub jadotta din il-proposta malajr kemm jista' jkun sabiex is-sajjieda jkunu jistgħu jippjanaw l-attivitajiet tagħhom għall-bqija ta’ dan l-istaġun tas-sajd.Proposta għalREGOLAMENT TAL-KUNSILLli jemenda r-Regolament (KE) Nru 754/2009 li jeskludi ċerti gruppi ta’ bastimenti mir-reġim tal-isforz tas-sajd stabbilit fil-Kapitolu III tar-Regolament (KE) Nru 1342/2008IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 1342/2008 li jistabbilixxi pjan għal perjodu fit-tul għall-istokkijiet tal-merluzz u għas-sajd li jisfrutta dawk l-istokkijiet u li jħassar ir-Regolament (KE) Nru 423/2004[1] u partikolarment l-Artikolu 11(2) tiegħu,Wara li kkunsidra l-proposta mill-Kummissjoni,Billi:1.  Il-Kapitolu III tar-Regolament (KE) Nru 1342/2008 jistabbilixxi reġim tal-isforz tas-sajd li bih l-opportunitajiet ta' sajd f'termini ta' sforz tas-sajd jingħataw lill-Istati Membri fuq bażi annwali. Skont l-Artikolu 11(2) ta' dak ir-Regolament, il-Kunsill jista' jaġixxi fuq proposta tal-Kummissjoni, u abbażi tal-informazzjoni mogħtija mill-Istati Membri u tal-parir tal-STECF jeskludi ċerti gruppi ta' bastimenti mill-applikazzjoni tar-reġim tal-isforz bil-kundizzjoni li tkun disponibbli dejta xierqa dwar qabdiet u rimi ta' merluzz tal-bastimenti involuti, li l-persentaġġ ta' qabdiet ta' merluzz ma jaqbiżx 1.5 % tal-qabdiet totali għal kull grupp ta' bastimenti u li l-inklużjoni tal-grupp fir-reġim tal-isforz ikun jikkostitwixxi piż amministrattiv sproporzjonat għall-impatt ġenerali fuq l-istokkijiet ta' merluzz.2.  Ir-Regolament tal-Kunsill (KE) Nru 754/2009[2] eskluda ċerti gruppi ta’ bastimenti mir-reġim tal-isforz tas-sajd stabbilit fil-Kapitolu III tar-Regolament (KE) Nru 1342/2008.3.  Wara l-valutazzjoni mill-STECF tal-informazzjoni li fuqha huwa bbażat ir-Regolament (KE) Nru 754/2009, il-Ġermanja, Franza u l-Polonja pprovdew informazzjoni dwar il-qabdiet ta' merluzz minn ċerti gruppi ta' bastimenti oħrajn li jtajru l-bandiera tagħhom.4.  Il-Ġermanja pprovdiet informazzjoni dwar il-qabdiet ta’ merluzz minn gruppi ta’ bastimenti li jistadu għall-pollakkju fil-Baħar tat-Tramuntana b’mod ġenerali u fiż-żona fil-Punent tal-Iskozja permezz tat-tkarkir tal-qiegħ. Abbażi ta’ dik l-informazzjoni, flimkien mal-informazzjoni dwar dak is-sajd kif ipprovduta mill-Istati Membri l-oħra u kif ivvalutata mill-STECF, jista’ jiġi stabbilit li l-qabdiet tal-merluzz, inkluż ir-rimi, minn bastimenti involuti f’dik l-attività matul il-perjodu fejn huma jużaw biss dak l-irkaptu tas-sajd, ma jaqbżux 1.5 % tal-qabdiet totali ta’ dak il-grupp ta’ bastimenti involuti f’dik l-attività matul l-istess perjodu, sakemm dawn it-tipi ta' sajd jibqgħu għaddejjin f’fond aktar ’l isfel mill-medda li fiha jinsab il-merluzz, jiġifieri ta’ 300 metru. Barra minn hekk, jekk jitqies il-programm Ġermaniż biex jiġi kkontrollat dan is-sajd, u fid-dawl tal-fatt li l-inklużjoni ta’ dak il-grupp issarraf f’piż amministrattiv sproporzjonat mal-impatt kumplessiv fuq l-istokkijiet tal-merluzz, huwa xieraq li dak il-grupp ta’ bastimenti li jistadu għall-pollakkju fil-Baħar tat-Tramuntana b’mod ġenerali, bit-tkarkir tal-qiegħ, u b’malji tax-xbieki ta’ 100 mm jew aktar f’fond ta’ 300 metru jew aktar, jiġi eskluż mill-applikazzjoni tar-reġim tal-isforz stipulat fill-Kapitolu III tar-Regolament (KE) Nru 1342/2008.5.  Franza pprovdiet informazzjoni dwar il-qabdiet ta’ merluzz minn gruppi ta’ bastimenti li jistadu għall-ispeċijiet tal-qiegħ fil-Punent tal-Iskozja bix-xbieki tal-qiegħ u minn grupp ieħor ta’ bastimenti li jistadu għall-petriċi bl-għeżula fl-istess żona. Abbażi ta’ dik l-informazzjoni, kif ivvalutata mill-STECF, jista’ jiġi stabbilit li l-qabdiet tal-merluzz, inkluż ir-rimi, minn bastimenti involuti f’dawk l-attivitajiet matul il-perjodu li fih huma jużaw biss dak l-irkaptu tas-sajd, ma jaqbżux 1.5 % tal-qabdiet totali ta’ dak il-grupp ta’ bastimenti involuti f’dik l-attività matul l-istess perjodu, sakemm dawn it-tipi ta' sajd jibqgħu għaddejjin l-aktar f’fond aktar ’l isfel mill-medda li fiha huwa mifrux il-merluzz, jiġifieri ta’ 300 metru. Barra minn hekk, jekk jitqies il-programm Franċiż biex jiġi kkontrollat dan is-sajd, u fid-dawl tal-fatt li l-inklużjoni ta’ dak il-grupp issarraf f’piż amministrattiv sproporzjonat mal-impatt kumplessiv fuq l-istokkijiet tal-merluzz, huwa xieraq li dak il-grupp ta’ bastimenti li jistadu għall-ispeċijiet tal-fond fiż-żona fil-Punent tal-Iskozja bit-tkarkir tal-qiegħ u b’malji tax-xbieki ta’ 100 mm jew aktar f’fond ta’ 300 metru jew aktar, u l-grupp ta’ bastimenti li jistadu għall-petriċi fiż-żona fil-Punent tal-Iskozja bl-għeżula, f'fond ta' 300 metru jew aktar, jiġi eskluż mill-applikazzjoni tar-reġim tal-isforz stipulat fill-Kapitolu III tar-Regolament (KE) Nru 1342/2008.6.  Spanja pprovdiet informazzjoni dwar il-qabdiet ta’ merluzz minn grupp wieħed ta’ bastimenti li jistadu għall-marlozz fiż-żona tal-Punent tal-Iskozja bil-konzijiet. Abbażi ta’ dik l-informazzjoni, kif ivvalutata mill-STECF, jista’ jiġi stabbilit li l-qabdiet tal-merluzz, inkluż ir-rimi, minn bastimenti involuti f’dawk l-attivitajiet matul il-perjodu li fih huma jużaw biss dak l-irkaptu tas-sajd, ma jaqbżux 1.5 % tal-qabdiet totali ta’ dak il-grupp ta’ bastimenti involuti f’dik l-attività matul l-istess perjodu, sakemm dawn it-tipi ta' sajd jibqgħu għaddejjin l-aktar f’fond aktar ’l isfel mill-medda li fiha huwa mifrux il-merluzz, jiġifieri ta’ 300 metru. Barra minn hekk, jekk jitqies il-programm Spanjol biex jiġi kkontrollat dan is-sajd, u fid-dawl tal-fatt li l-inklużjoni ta’ dak il-grupp issarraf f’piż amministrattiv sproporzjonat mal-impatt kumplessiv fuq l-istokkijiet tal-merluzz, huwa xieraq li dak il-grupp ta’ bastimenti li jistadu għall-marlozz fiż-żona tal-Punent tal-Iskozja li jistadu bil-konzijiet f’fond ta’ 300 metru jew aktar mill-applikazzjoni tar-reġim tal-isforz stipulat fil-Kapitolu III tar-Regolament (KE) Nru 1342/2008.7.  Il-Polonja pprovdiet informazzjoni dwar il-qabdiet ta’ merluzz minn gruppi ta’ bastimenti li jistadu għall-pollakkju fil-Baħar tat-Tramuntana permezz tat-tkarkir tal-qiegħ. Abbażi ta’ dik l-informazzjoni flimkien mal-informazzjoni dwar dak is-sajd, ipprovdut minn Stati Membri oħra, kif ivvalutata mill-STECF, jista’ jiġi stabbilit li l-qabdiet ta’ merluzz, inkluż ir-rimi, minn bastimenti involuti f’dik l-attività matul il-perjodu li fih ikalaw biss dak l-irkaptu ta’ sajd, ma jaqbżux il-1.5 % tal-qabdiet totali tal-grupp ta’ bastimenti involuti f’dik l-attività matul l-istess perjodu, sakemm dak it-tip ta’ sajd jibqa’ għaddej, fil-biċċa l-kbira tiegħu, f’fond aktar ‘l isfel mill-medda li fiha ġeneralment jinsab il-merluzz, jiġifieri sa 300 metru. Barra minn hekk, jekk jitqies il-programm għall-kontroll ta' dan it-tip ta' sajd stabbilit mill-Polonja, u jekk jitqies li l-inklużjoni ta' dak il-grupp tikkostitwixxi piż amministrattiv sproporzjonat għall-impatt kumplessiv fuq l-istokkijiet tal-merluzz, ikun xieraq li l-grupp ta’ bastimenti li jistadu għall-pollakkju fil-Baħar tat-Tramuntana bit-tkarkir tal-qiegħ, b’malji ta’ 100 mm jew akbar u f’fond ta’ 300 metru jew aktar, ikun eskluż mill-applikazzjoni tar-reġim tal-isforz stipulat fil-Kapitolu III tar-Regolament (KE) Nru 1342/2008.8.  Ir-Regolament (KE) Nru 754/2009 għalhekk għandu jiġi emendat skont dan.9.  Meta jitqies il-fatt li l-Istati Membri qed jimmaniġġjaw l-isforz u l-konformità mal-limitazzjonijiet tal-isforz fuq il-bażi tal-istaġun tas-sajd li jdum mill-1 ta' Frar 2009 sal-31 ta' Jannar 2010 u meta jitqies il-fatt li r-Regolament (KE) Nru 1342/2008 ġie adottat ftit biss qabel il-bidu tal-istaġun, huwa xieraq li l-eżenzjonijiet ipprovduti minn dan ir-Regolament ikunu applikabbli għall-istaġun tas-sajd kollu u għalhekk, li huma jibdew japplikaw mill-1 ta' Frar 2009.10.  Sabiex tiġi żgurata ċ-ċertezza għas-sajjieda kkonċernati u sabiex dawn ikunu jistgħu jippjanaw l-attivitajiet tagħhom għall-istaġun attwali tas-sajd, malajr kemm jista’ jkun, huwa essenzjali li tingħata eċċezzjoni għall-perjodu ta’ sitt ġimgħat imsemmi fil-Kapitolu I, l-Artikolu 3, tal-Protokoll dwar ir-rwol tal-Parlamenti nazzjonali fl-Unjoni Ewropea anness mat-Trattat dwar l-Unjoni Ewropea u mat-Trattati li jistabbilixxu l-Komunitajiet Ewropej.ADOTTA DAN IR-REGOLAMENT:Artikolu 1 Emendi għar-Regolament (KE) Nru 754/2009Fl-Artikolu 1 tar-Regolament (KE) Nru 754/2009, għandhom jiżdiedu l-punti (c) sa (g) li ġejjin:"(c) il-grupp ta’ bastimenti li jtajru l-bandiera tal-Ġermanja, li jieħdu sehem fis-sajd fl-ibħra miftuħa, indikat fit-talba mill-Ġermanja, li ġġib id-data tal-25 ta’ Marzu 2009, kif ikkompletata minn ittra li ġġib id-data tas-27 ta’ Ġunju 2009, li jistadu għall-pollakkju fil-Baħar tat-Tramuntana u fiż-żona fil-Punent tal-Iskozja bix-xbieki tat-tkarkir tal-qiegħ b’malji ta’ 100 mm jew akbar f’fond ta’ 300 metru jew aktar.(d) il-grupp ta’ bastimenti li jtajru l-bandiera ta’ Franza, li jieħdu sehem fis-sajd indikat fit-talba ta’ Franza, li ġġib id-data tat-18 ta’ Ġunju 2009, li jistadu għall-ispeċijiet tal-fond fiż-żona fil-Punent tal-Iskozja, li jistadu bix-xbieki tat-tkarkir tal-qiegħ b’malji ta’ 100 mm jew akbar, f’fond ta’ 300 metru jew aktar;(e) il-grupp ta’ bastimenti li jtajru l-bandiera ta’ Franza, li jieħdu sehem fis-sajd indikat fit-talba ta’ Franza, li ġġib id-data tat-18 ta’ Ġunju 2009, li jistadu għall-petriċi fiż-żona fil-Punent tal-Iskozja, li jistadu bl-għeżula, f’fond ta’ 300 metru jew aktar;(f) il-grupp ta’ bastimenti li jtajru l-bandiera ta’ Spanja, li jieħdu sehem fis-sajd indikat fit-talba minn Spanja, li ġġib id-data tas-6 ta’ April 2009, kif ikkompletata mill-korrispondenza li ġġib id-data tat-13 ta’ April u l-14 ta’ Settembru 2009, li jistadu għall-marlozz fiż-żona fil-Punent tal-Iskozja, li jistadu bil-konzijiet, f’fond ta’ 300 metru jew aktar;(g) il-grupp ta’ bastimenti li jtajru l-bandiera tal-Polonja, li jieħdu sehem fis-sajd indikat fit-talba tal-Polonja, li ġġib id-data tat-23 ta’ Marzu 2009, kif ikkompletata bil-korrispondenza li ġġib id-data tas-27 ta’ April u s-16 ta’ Ġunju 2009, li jistadu għall-pollakkju fil-Baħar tat-Tramuntana bix-xbieki tat-tkarkir tal-qiegħ b’malji ta’ 100 mm jew akbar, f’fond ta’ 300 metru jew aktar."Artikolu 2 Dħul fis-seħħDan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea .Għandu japplika mill-1 ta’ Frar 2009.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President . [1] ĠU L 348, 24.12.2008, p. 20.[2] ĠU L 214, 19.8.2009, p. 16.


Avviż Legali Importanti

|

52005PC0160

Proposta għal regolament tal-Kunsill li jġib fi tmiem ir-reviżjoni parzjali interim tal-miżuri antidumping applikabbli għall-importazzjonijiet ta' silikon li joriġinaw fir-Repubblika Popolari taċ-Ċina  /* KUMM/2005/0160 finali */

	Brussel 25.04.2005KUMM(2005) 160 finaliProposta għalREGOLAMENT TAL-KUNSILLli jġib fi tmiem ir-reviżjoni parzjali interim tal-miżuri antidumping applikabbli għall-importazzjonijiet ta' silikon li joriġinaw fir-Repubblika Popolari taċ-Ċina(preżentata mill-Kummissjoni)MEMORANDUM TA' SPJEGAZZJONIKUNTEST TAL-PROPOSTA |Raġunijiet għall-proposta u għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien mill-importazzjonijiet ta’ oġġetti ta’ dumping minn pajjiżi li mhumiex membri tal-Komunità Ewropea, hekk kif emendat l-aħħar bir-Regolament tal-Kunsill (KE) Nru 461/2004 tat-8 ta’ Marzu 2004 (“ir-Regolament bażiku”) fil-proċediment li jikkonċerna l-importazzjonijiet tas-silikon li joriġina mir-Repubblika Popolari taċ-Ċina. |Kuntest Ġenerali Din il-proposta qiegħda ssir fil-kuntest ta’ implimentazzjoni tar-Regolament bażiku u hija riżultat ta’ stħarriġ li twettaq bi qbil mal-ħtiġijiet sostantivi u proċedurali mfassla fir-Regolament bażiku. |Dispożizzjonijiet li hemm fil-qasam tal-proposta Ma hemm l-ebda dispożizzjoni fil-qasam tal-proposta. |Konsistenza ma’ politika oħra u ma’ għanijiet ta’ l-Unjoni Ma tapplikax. |KONSULTAZZJONI TA’ PARTIJIET INTERESSATI U VALUTAZZJONI TA’ L-IMPATT |Konsultazzjoni ta' partijiet interessati |Partijiet interessati kkonċernati bil-proċediment diġà kellhom il-possibilità li jiddefendu l-interessi tagħhom matul l-istħarriġ, bi qbil mad-dispożizzjonijiet tar-regolament bażiku. |Ġbir u użu ta’ għarfien espert |Ma kienx hemm ħtieġa għal għarfien espert estern. |Valutazzjoni ta’ l-impatt Din il-proposta hija r-riżultat ta’ l-implimentazzjoni tar-regolament bażiku. Ir-regolament bażiku ma jbassarx valutazzjoni ġenerali ta’ l-impatt iżda fih elenku ta’ kondizzjonijiet li għandhom jiġu vvalutati. |ELEMENTI LEGALI TAL-PROPOSTA |Taqsira ta’ l-azzjoni proposta Fl-20 ta' Marzu 2004, il-Kummissjoni tat bidu għal investigazzjoni ta' reviżjoni fir-rigward ta', inter alia, l-importazzjonijiet ta' metall tas-silikon li joriġina fir-Repubblika Popolari taċ-Ċina. L-għan ta' din ir-reviżjoni kien li wieħed jeżamina jekk, bħala konsegwenza tat-tkabbir ta' l-Unjoni Ewropea fl-1 ta' Mejju 2004 kienx hemm il-ħtieġa li tadatta l-miżuri sabiex jiġi evitat l-effett negattiv għal għarrieda u b'mod eċċessiv fuq il-partijiet interessati, inklużi l-utenti, id-distributuri u l-konsumaturi fl-Istati Membri l-ġodda. Wara eżami ta' l-informazzjoni mibgħuta mill-partijiet differenti kollha kif ukoll ta' l-istatistika disponibbli, instab li ma jeżistux raġunijiet konvinċenti biex jinbidlu l-miżuri preżenti bid-dħul ta' xi arranġamenti tranżizzjonali. L-Istati Membri ġew ikkonsultati fir-rigward ta' din ir-reviżjoni. Wieħed u għoxrin Stat Membru kienu favur u erba' Stati Membri kienu kontra l-proposta. Għalhekk qed jiġi propost li l-Kunsill jadotta l-proposta mehmuża għal Regolament li għandu jkun ippubblikat fil-Ġurnal Uffiċjali ta' l-Unjoni Ewropea malajr kemm jista’ jkun. |Bażi legali Ir-Regolament tal-Kunsill (KE) Nru 384/96 tat-22 ta’ Diċembru 1995 dwar ħarsien minn importazzjonijiet ta’ oġġetti ta’ dumping minn pajjiżi li mhumiex membri tal-Komunità Ewropea, hekk kif emendat l-aħħar bir-Regolament tal-Kunsill (KE) Nru 461/2004 tat-8 ta' Marzu 2004. |Prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Għalhekk il-prinċipju tas-sussidjarjetà ma japplikax. |Prinċipju tal-proporzjonalità Il-proposta tikkonforma mal-prinċipju ta’ proporzjonalità għal din ir-raġuni/dawn ir-raġunijiet li ġejja/li ġejjin. |Il-forma ta’ azzjoni hija deskritta fir-regolament bażiku msemmi hawn fuq u ma tħalli ebda skop għal deċiżjoni nazzjonali. |Indikazzjoni ta’ kif il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa mminimizzat u proporzjonat ma' l-għan tal-proposta, ma japplikax. |Għażla ta’ għodda |Għodda proposti: regolament. |Mezzi oħra ma għandhomx ikunu adegwati għar-raġuni/raġunijiet li tmis/jmiss. Ir-regolament bażiku msemmi hawn fuq ma jbassarx għażliet alternattivi. |IMPLIKAZZJONI BAġITARJA |Il-proposta ma għandha ebda implikazzjoni għall-baġit tal-Komunità. |Proposta għalREGOLAMENT TAL-KUNSILLli jġib fi tmiem ir-reviżjoni parzjali interim tal-miżuri antidumping applikabbli għall-importazzjonijiet ta' silikon li joriġinaw fir-Repubblika Popolari taċ-ĊinaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien minn importazzjoni ta’ oġġetti tad- dumping minn pajjiżi li m'humiex membri tal-Komunità Ewropea [1]('ir-Regolament bażiku'), u b'mod partikolari l-Artikoli 11 (3) u 22 (c) tiegħu,Wara li kkunsidra l-proposta ppreżentata mill-Kummissjoni, wara konsultazzjoni mal-Kumitat Konsultattiv,[2]Billi:A. PROĊEDURA1. Miżuri fis-seħħ(1) F’ Marzu 2004 wara reviżjoni ta’ skadenza, il-Kunsill, bir-Regolament (KE) Nru 398/2004[3], impona dazju antidumping definittiv fuq l-importazzjonijiet ta’ metall tas-silikon (‘silikon’) li joriġina fir-Repubblika Popolari taċ-Ċina (‘ir-RPĊ’). Ir-rata tad-dazju definittiv applikabbli għall-prezz nett, frank fuq il-fruntiera tal-Komunità, qabel id-dazju, kienet ta’ 49 %.2. Ftuħ(2) Fl-20 ta’ Marzu 2004 il-Kummissjoni ħabbret permezz ta’ pubblikazzjoni ta’ avviż [4]fil- Ġurnal Uffiċjali ta’ l-Unjoni Ewropea, il-ftuħ ta’ reviżjoni parzjali interim tal-miżuri applikabbli għal, inter alia, importazzjonijiet ta’ silikon li joriġina fir-RPĊ skond l-Artikoli 11(3) u 22(c) tar-Regolament bażiku.(3) Din ir-reviżjoni ngħatat bidu fuq l-inizjattiva tal-Kummissjoni sabiex jitqies jekk, bħala konsegwenza tat-tkabbir ta’ l-Unjoni Ewropea fl-1 ta’ Mejju 2004 (‘Tkabbir’), filwaqt li jkun ikkunsidrat l-aspett ta' l-interess tal-Komunità, kienx hemm ħtieġa li tadatta l-miżuri sabiex jiġi evitat l-effett negattiv għal għarrieda u b’mod eċċessiv fuq il-partijiet interessati, inklużi l-utenti, id-distributuri u l-konsumaturi.3. Il-prodott ikkunsidrat(4) Il-prodott ikkunsidrat huwa l-istess bħal fl-investigazzjoni li wasslet għall-impożizzjoni tal-miżuri preżenti, i.e. metall tas-silikon li joriġina fir-RPĊ, klassifikabbli fil-kodiċi NM 2804 69 00 (kontenut ta’ silikon anqas minn 99,99% bħala piż). Sempliċement minħabba l-klassifikazzjoni preżenti stabbilita fin-nomenklatura tad-Dwana, dan għandu jinqara' 'silikon'. Is-silikon ’ aktar pur, jiġifieri li jkun fih bħala piż mhux anqas minn 99,99 % ta’ silikon, użat l-aktar fl-industrija tas-semikondakters elettroniki, jaqa’ taħt kodiċi NM differenti u ma jidħolx taħt din il-proċedura.4. Investigazzjoni(5) Il-Kummissjoni għarrfet b’mod uffiċjali l-importaturi, l-utenti u l-esportaturi li huwa magħruf li għandhom x’jaqsmu u l-assoċjazzjonijiet tagħhom, ir-rappreżentanti tal-pajjiż esportatur ikkonċernat u l-produtturi tal-Komunità dwar il-ftuħ ta’ l-investigazzjoni. Il-partijiet interessati ngħataw l-opportunità li jibagħtu fehmiethom bil-miktub u li jitolbu li jinstemgħu fiż-żmien stabbilit fl-avviż ta’ ftuħ.(6) Il-Kamra tal-Kummerċ taċ-Ċina ta’ l-Esportaturi & Importaturi ta’ Metalli, Minerali & Kimika (CCCMC), l-għaqda ta’ l-industrija tal-Komunità (Euroalliages), importaturi/kummerċjanti, l-awtoritajiet ta’ xi Stati Membri ġodda li daħlu fl-Unjoni Ewropea fl-1 ta’ Mejju 2004 (l-UE10) u dawk li jużaw is-silikon fl-UE10 ħabbru fehmiethom bil-miktub. Il-partijiet kollha li talbu li jinstemgħu fiż-żmien stabbilit, u li wrew li kien hemm raġunijiet partikolari 'l għala kellhom jinstemgħu, ingħataw din l-opportunità.(7) Il-Kummissjoni talbet u vverifikat l-informazzjoni kollha li qieset meħtieġa bil-għan li jkun iddeterminat kemm il-miżuri fis-seħħ kienu xierqa.B. KONKLUŻJONIJIET TA’ L-INVESTIGAZZJONI U TMIEM TAR-REVIŻJONI PARZJALI INTERIM1. Importazzjonijiet ta’ silikon mir-RPĊ lejn l-UE10(8) L-investigazzjoni wriet li kien hemm żjieda medja annwali fil-volum ta’ importazzjoni tas-silikon mir-RPĊ fl-UE10, kif imħabbar mill-Eurostat, ta’ madwar 13% fl-2001 u l-2002. Fl-2003 il-volum ta’ importazzjonijiet żdied b'madwar 54% minħabba ż-żjieda sinifikanti fil-perjodu Ottubru - Diċembru.(9) Barra minn hekk, instabet żjieda anormali fil-volum ta’ importazzjoni ta’ madwar 120% kif imqabbel ma’ l-istess perjodu tas-sena ta’ qabel ftit qabel it-Tkabbir, i.e. Jannar – April 2004.(10) L-investigazzjoni wriet ukoll li l-importazzjonijiet tas-silikon mir-RPĊ lejn l-UE10 naqsu wara t-Tkabbir. Ir-raġuni ta’ dan it-tnaqqis tista’ tinsab fiż-żjidiet anormali fil-volum ta’ importazzjoni qabel it-Tkabbir.(11) Barra minn hekk, l-istatistika dwar l-importazzjonijiet lejn l-UE10 fil-perjodu ta’ wara t-Tkabbir turi li t-tnaqqis fil-volum ta’ importazzjoni mir-RPĊ jaħbat ma’ żjieda progressiva ta’ importazzjonijiet li joriġinaw fin-Norveġja u l-Brażil, kif ukoll il-bejgħ mill-UE15.2. Domanda ta’ silikon fl-UE10(12) Id-domanda għas-silikon fl-UE10 ġiet stabbilita fuq it-total ta’ l-importazzjonijiet wara t-tnaqqis tat-total ta’ l-esportazzjonijiet. Ta’ min jinnota li m’hemmx produzzjoni dikjarata ta’ silikon fl-UE10.(13) Filwaqt li tqisu ż-żjidiet anormali fil-volumi ta’ importazzjoni mir-RPĊ qabel it-Tkabbir, inħasset il-ħtieġa li jsiru aġġustamenti fil-volumi ta’ importazzjoni matul l-2003 u l-2004 sabiex ikun iddeterminat x’jistgħu jkunu normalment il-livelli ta’ importazzjoni matul dawn il-perjodi kieku ma kienx hemm it-Tkabbir.(14) F’dan ir-rigward, instabet żjieda medja annwali fil-volumi ta’ importazzjoni mir-RPĊ fl-2001 u 2002 ta’ 13%. Fid-dawl ta' dan, il-livell ta’ importazzjonijiet normali mir-RPĊ fl-2003 u 2004 kien iddeterminat bl-applikazzjoni ta’ żjieda annwali ta’ 13% fil-volumi ta' importazzjoni fis-snin ta' qabel, li normalment setgħu kienu l-livelli ta' importazzjoni matul dawn il-perjodi kieku ma kienx hemm it-Tkabbir.(15) Bl-istess metodoloġija, saret stima ta’ l-esportazzjonijiet mill-UE10 fl-2004 permezz ta’ żjieda normali ta’ 80% mat-total ta’ esportazzjonijiet fl-2003 li nstab li kienet iż-żjieda medja annwali fil-volumi ta’ esportazzjoni fl-2002 u l-2003.Tabella 2 Domanda ta’ silikon fl-UE10Sena | 2000 | 2001 | 2002 | 2003 | 2004 (stima) |Importazzjoni lejn l-UE10 f’tunnellati metriċi | 18 815 | 19 802 | 22 661 | 23 855 (stima) | 26 957 |Esportazzjoni mill-UE10 f’tunnellati metriċi | 37 | 6 | 84 | 153 | 275 |Domanda totali fl-UE10 f’tunnellati metriċi | 18 778 | 19 795 | 22 576 | 23 703 | 26 682 |Għajn: Eurostat u stima ta’ data għall-2003 u 2004(16) Fid-dawl ta’ dan t’hawn fuq, instab li d-domanda fl-UE10 hija ta’ madwar 6% tal-livell ta’ domanda fl-UE15 skond stima li saret fl-aħħar investigazzjoni ta’ reviżjoni ta’ skadenza tal-miżuri antidumping dwar l-importazzjonijiet ta’ silikon li joriġinaw fir-RPĊ.[5]3. Sorsi alternattivi ta’ forniment biex tintlaħaq id-domanda fl-UE10(17) L-investigazzjoni wriet li hemm biżżejjed sorsi potenzjali ta’ forniment, alternattivi għall-forniment mir-RPĊ, disponibbli biex tintlaħaq id-domanda fl-UE10 anke jekk l-estensjoni tad-dazju antidumping mill-UE15 għall-10 Stati Membri ġodda telimina kieku kompletament jew twassal għal tnaqqis fl-importazzjonijiet mir-RPĊ.(18) Hemm madwar 18,000 tunnellata metrika ta’ forniment potenzjali ta’ silikon mill-ħmistax-il Stat Membru li kienu jiffurmaw l-Unjoni Ewropea ta’ qabel it-Tkabbir (‘l-UE15’). Dan il-kalkolu sar fuq l-aħħar investigazzjoni ta’ reviżjoni ta’ skadenza tal-miżuri antidumping fuq importazzjonijiet ta’ silikon li joriġinaw fir-RPĊ. Instab li l-produzzjoni fl-UE15 ta’ silikon ammontat għal madwar 148 000 tunnellata metrika fl-2001. L-istess investigazzjoni ta’ reviżjoni ta’ skadenza sabet li kien hemm madwar 166 000 tunnellata metrika ta’ kapaċità ta’ produzzjoni fl-UE15 li wriet li hemm kapaċitajiet żejda ta’ madwar 18,000 tunnellata metrika.(19) Barra minn hekk, sorsi potenzjali oħra ta’ forniment ta’ silikon (mhux soġġetti għal dazji antidumping ) huma, fost l-oħrajn, in-Norveġja (b’kapaċità żejda ta’ 18 000 tunnellata metrika), il-Brażil, il-Kanada u l-Istati Uniti.(20) Kif deskritt fil-premessa 11, instab ukoll li fil-perjodu ta’ wara t-Tkabbir, i.e. Mejju – Novembru 2004, li għalih data ta’ min joqgħod fuqha kienet diġa tħabbret minn Eurostat, l-importazzjonijiet minn sorsi oħrajn, b’mod partikolari min-Norveġja u mill-Brażil, kif ukoll il-bejgħ mill-UE15 żdiedu bil-mod il-mod. Il-bejgħ mill-UE15 żdied erba’ darbiet, il-volumi ta’ importazzjoni min-Norveġja żdiedu ħames darbiet u mill-Brażil sitt darbiet, kif imqabbla ma’ l-istess perjodu fl-2003.Tabella 3 Volumi ta’ importazzjoni lejn l-UE10 min-Norveġja, mill-Brażil u bejgħ mill-UE15Perjodu tas-sena | Bejgħ mill-UE15 (f’tunnellati metriċi) | Volumi ta’ importazzjoni min-Norveġja (f’tunnellati metriċi) | Volumi ta’ importazzjoni mill-Brażil (f’tunnellati metriċi) |Mejju-Novembru 2003 | 2 070 | 238 | 152 |Mejju-Novembru 2004 | 7 772 | 1 144 | 975 |(21) Fid-dawl ta’ dan ta’ hawn fuq, m’hemmx raġuni konvinċenti biex wieħed jemmen li se jkun hemm nuqqas ta’ silikon fis-suq ta’ l-UE10.4. Valutazzjoni ta’ l-impatt ta’ l-ispiża(22) Kif dikjarat minn bosta partijiet interessati, is-silikon huwa prodott intermedjarju użat biss minn għadd żgħir ta’ industriji ta’ ipproċessar fl-Istati Membri l-ġodda, b’mod partikolari fil-produzzjoni sekondarja ta’ ligi ta’ l-aluminju.(23) Il-produtturi ta’ l-aluminju fl-UE10 jikkonfermaw li l-proporzjon medju ta’ silikon ikkunsmat fil-proċess ta’ produzzjoni sekondarja ta’ ligi ta’ l-aluminju jvarja skond medda ta’ bejn 3% u 13,5%.(24) L-investigazzjoni wriet li ż-żjieda fil-prezz tas-silikon fl-UE10 jew bdil għal sorsi alternattivi oħra ta’ forniment x’aktarx li jkollhom effett minuri fuq l-ispejjeż ta’ produzzjoni għall-utenti fl-UE10.Żjieda fil-prezz tas-silikon mir-RPĊ(25) Fid-dawl tal-perċentwali hawn fuq imsemmija ta’ konsum ta’ silikon fil-produzzjoni sekondarja ta’ ligi ta’ l-aluminju u billi d-dazju antidumping fuq l-importazzjonijiet tas-silikon mir-RPĊ huwa ta’ 49%, l-impatt ta’ l-ispiża fuq il-produtturi sekondarji ta’ ligi ta’ l-aluminju jvarja skond medda ta’ bejn 1,47% sa 6,6% ta’ l-ispiża totali ta’ produzzjoni sekondarja tal-ligi ta’ l-aluminju.Bdil għal sorsi alternattivi oħra ta’ forniment(26) Xi partijiet interessati stqarru li, bl-estensjoni tal-miżuri antidumping għall-importazzjonijiet fl-UE10, kienu nstabu sorsi alternattivi ta’ forniment ta’ silikon, iżda dawn is-sorsi alternattivi wasslu għal żjieda fil-prezzijiet tas-silikon ta’ madwar 34%. F’dan ir-rigward, instab li l-impatt ta' l-ispiża għall-produtturi sekondarji ta’ ligi ta’ l-aluminju jkun anke inqas u jaqa’ fil-medda ta’ bejn 1% sa 4,6% ta’ l-ispiża totali tal-produzzjoni sekondarja ta’ ligi ta’ l-aluminju.5. Kummenti li waslu mill-partijiet interessati(27) Bosta importaturi u utenti saħqu li ser ikun hemm nixfa fil-forniment ta’ silikon fis-suq ta’ l-UE10. Iżda, kif deskritt fil-premessi 11, 19 u 20, wara t-Tkabbir il-volumi ta’ importazzjoni mir-RPĊ lejn l-UE10 qed jiġu sostitwiti progressivament b’silikon li joriġina fl-UE15, fin-Norveġja u fil-Brażil. Għaldaqstant m’hemm l-ebda raġuni biex wieħed jibża’ li ser ikun hemm nuqqas ta’ silikon fis-suq ta’ l-UE10.(28) Wieħed mill-utenti ta’ l-UE10 kif ukoll l-awtoritajiet Slovakki u Sloveni stqarrew li s-silikon minn għejjun oħra huwa differenti f’dik li hi kwalità minn dak tar-RPĊ. F’dan ir-rigward ta’ min jinnota li r-Regolament tal-Kunsill (KE) Nru 398/2004 li jtemm ir-reviżjoni ta’ skadenza tal-miżuri antidumping imposti fuq l-importazzjonijiet ta’ silikon li joriġina fir-RPĊ stqarr li s-silikon prodott fir-RPĊ u esportat lejn il-Komunità, kif ukoll is-silikon prodott fin-Norveġja u dak manifatturat fil-Komunità mill-produtturi tal-Komunità kellhom l-istess karatteristiċi bażiċi sew fiżiċi kemm kimiċi, u l-istess użu bażiku. Għaldaqstant jitqiesu bħala prodotti simili fi ħdan it-tifsira ta’ l-Artikolu 1(4) tar-Regolament bażiku. Wieħed innota li ebda aġġustament f'termini ta' kwalità tal-prodott ma kien meħtieġ. Għalhekk, m’hemm l-ebda raġuni biex wieħed jaħseb li l-importazzjonijiet Ċiniżi lejn l-UE10 sostitwiti mill-pajjiżi imsemmija hawn fuq huma differenti f’termini ta’ kwalità. Barra minn hekk, iż-żjieda fl-importazzjonijiet minn pajjiżi oħra, kif deskritt fil-premessi 11, 19 u 20, turi li l-prodotti huma sostitwibbli.(29) L-istess utent seħaq ukoll li l-impatt ta’ l-ispiża għall-produtturi sekondarji ta’ ligi ta’ l-aluminju mhux negliġibbli minħabba l-marġini baxxi ta’ profitt ta’ l-istess industrija. F’dan ir-rigward ta’ min ifakkar li fil-premessa 25 u 26 kien instab li ser ikun hemm impatt limitat ta’ l-estensjoni tal-miżuri antidumping fuq l-utenti tal-metall tas-silikon fl-UE10 b’żjieda massima ta’ 6.6% fl-ispiża totali tal-produzzjoni sekondarja ta’ ligi ta’ l-aluminju. Iżda, din ma kinetxraġuni biżżejjed konvinċenti biex timmodifika l-miżuri eżistenti billi tintroduċi arranġamenti tranżizzjonali. Tabilħaqq, dan l-impatt ma kienx materjalment differenti mill-istima ta’ l-impatt fl-UE15 matul l-investigazzjoni li wasslet għall-impożizzjoni tal-miżuri definittivi fl-2004, fejn instab li l-miżuri fis-seħħ ma kienx se jkollhom effett sinifikanti fuq l-utenti.6. Konklużjoni(30) Minħabba l-impatt limitat tad-dazju fuq l-ispiża ta’ manifattura ta’ ligi ta’ l-aluminju fl-UE10 u l-eżistenza ta’ sorsi alternattivi ta’ forniment lill-UE10, instab li l-estensjoni tal-miżuri eżistenti mill-UE15 għall-10 Stati Membri l-ġodda ma tidihirx li se tikkawża xi effett negattiv b’mod eċċessiv u għal għarrieda fuq il-partijiet interessati, inklużi l-utenti, id-distributuri u l-konsumaturi. Għalhekk, m’hemmx ġustifikazzjoni għal arranġamenti tranżizzjonali.ADOTTA DAN IR-REGOLAMENTArtikolu 1Ir-reviżjoni parzjali interim tal-miżuri antidumping applikabbli għall-importazzjonijiet ta’ silikon li joriġina fir-Repubblika Popolari taċ-Ċina, mibdija b’konformità ma' l-Artikolu 11(3) u 22(ċ) tar-Regolament (KE) Nru 384/96, qiegħda b’dan tintemm.Artikolu 2Dan ir-Regolament se jidħol fis-seħħ fil-jum ta' wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, [...]Għall-KunsillIl-President

[1] ĠU L 56, 6.3.1996, p. 1, kif emendata l-aħħar mir-Regolament tal-Kunsill (KE) Nru 461/2004 (ĠU L 77, 13.3.2004, p. 12).

[2] ĠU C […] […], p. […

[3] ĠU L 66, 4.3.2004, p. 15.

[4] ĠU C 70, 20.3.2004, p. 15.

[5] Regolament tal-Kunsill (KE) Nru 398/2004 (ĠU L66, 4.3.2004, p.15).